b'\n_START_ARTICLE_\nTara\n_START_PARAGRAPH_\nTara je \xc5\xbeensko osebno ime.\n_START_SECTION_\nIzvor imena\n_START_PARAGRAPH_\nIme Tara je mo\xc5\xbena skraj\xc5\xa1ana oblika iz imena Tarasija, ki je \xc5\xbeenska oblika mo\xc5\xa1kega imena Tarasij oziroma Taras. Ime Taras, Tarasij izhaja iz gr\xc5\xa1kega imena Tar\xc3\xa1sios s pomenom\xc2\xa0\xc2\xbbkdor se upira\xc2\xab.\n_START_SECTION_\nPogostost imena\n_START_PARAGRAPH_\nPo podatkih SURSa je bilo na dan 31. decembra 2007 v Sloveniji 464 oseb z imenom Tara.\n_START_SECTION_\nOsebni praznik\n_START_PARAGRAPH_\nV koledarju mo\xc5\xbeno ime Tara uvrstiti k imenu Tarazij. V koledarju je 25. februarja Tarazij (Taras), carigrajski \xc5\xa1kof, ki je umrl leta 806.\n_START_SECTION_\nZanimivost\n_START_PARAGRAPH_\nV Zdru\xc5\xbeenem kraljestvu se ime Tara pred letom 1960 ni dosti uporabljalo, od tedaj pa o\xc4\x8ditno dolguje svojo popularnost uporabi v liku Tara King v televizijski seriji Ma\xc5\xa1\xc4\x8devalci.'